***Előzetes hatásvizsgálat***

***Az egyes szociális ellátások helyi szabályairól szóló rendelet-tervezethez***

***(2014. február 26-i ülésre)***

A jogalkotásról szóló 2010. évi CXXX. törvény 17.§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak:

1. ***Társadalmi hatások***

A 2015 március 1-től átalakuló szociális ellátó rendszer bevezetésének előzetes hatásvizsgálata során figyelembe véve az alanyi jogon megszűnő támogatásokat (lakásfenntartási támogatás, méltányossági közgyógyellátás) a rendelet-tervezetbe beépítésre kerültek ezen jogcímen adható támogatások, ezáltal a rászorulók ellátottsága nem kerül veszélybe.

1. ***Gazdasági, költségvetési hatások***

Az önkormányzat e célra állami támogatásban részesül, de szükség esetén saját bevételből kiegészíthető.

E célra kapott állami támogatás 1639 eFt, a tervezett kiadás 1650 e Ft, így a kapott támogatás előzetes számítások alapján fedezi a tervezett kiadásokat.

1. ***Környezeti és egészségügyi következmények***

A rendelet megalkotásának környezeti, egészségügyi következménye nincs.

1. ***Adminisztratív terheket befolyásoló hatások***

A rendelet megalkotásának adminisztratív terhet befolyásoló hatása nincs.

1. ***A jogszabály megalkotásának szükségessége, a jogalkotás elmaradásának várható következményei***

Az önkormányzati rendelet megalkotása (hatályban lévő rendelet módosítása) a szociális igazgatásról és szociális ellátásokról szóló 1993. évi III. tv. Alapján kötelező, határidő: 2015. február 28. A jogalkotás elmaradásának következménye: felsőbb szintű jogszabályi rendelkezéssel való ütközés miatt az önkormányzat mulasztásban megnyilvánuló törvénysértést követ el, törvényességi felügyeleti intézkedést von maga után.

1. ***A jogszabály alkalmazásához szükséges személyi, szervezeti, tárgyi és pénzügyi feltételek***

A jogszabály alkalmazásához szükséges személyi, szervezeti, tárgyi feltételek rendelkezésre állnak.

***Pápakovácsi, 2015. február 19.***

Bóka Istvánné

jegyző